מיכה בן-עמי (רבינוביץ)

מיכה בן-עמי (רבינוביץ) (1895-1974) היה רופא ישראלי, מנהל מכון הרנטגן בבית החולים הדסה בירושלים (1925–1930) והרנטגנולוג השני של תל אביב.

קורות חיים
בן-עמי נולד באודיסה, אוקראינה, ברוסיה למרדכי בן-עמי ממשפחת ר' נחמן מברסלב ולאמו חיה לבית יפה, שהייתה אחותו של הד"ר הלל יפה. אח לירמיהו, לתמר ולשרה בן-עמי סולודר, אשר הייתה רופאה ביסוד המעלה, אשתו של המשורר אברהם סולודר.

אחרי פרעות 1905 היגרה משפחתו לשווייץ, בן עמי סיים תיכון בז'נבה והתקבל שם לבית ספר לרפואה. סיים את לימודיו ב-1920. התמחה ברנטגנולוגיה.

בשנת 1925 עלה בן-עמי לארץ ישראל. עד שנת 1930 ניהל את מכון הרנטגן של בית החולים הדסה בירושלים.

בשנת 1930 הקים בן-עמי את מכון הרנטגן השני בתל אביב, ברחוב בלפור מול בית החולים הדסה, בבית בן קומה. אשתו, חנה, הייתה אסיסטנטית ומנהלת החשבונות. מכון הרנטגן הראשון בתל אביב הוקם על ידי ד"ר ישעיהו אליהו.

בן-עמי היה בין המייסדים של האיגוד הרנטגנולוגי בישראל.

בשנת 1934 נשא בן-עמי את חנה לבית שטרן. בהמשך נולדו הבנות אימרה והילה.

בשנת 1969 חיבר בן-עמי ביחד עם ד"ר אשר גולדשטיין מלון רנטגנולוגי עברי, שיצא לאור בהוצאת ניב.

בן-עמי נפטר ב-1974.

ממחקריו
 "מונחים לרפואה ולרוקחות" - קובץ אקדמי-דתי - הוצאת "יבנה" (1949) (ביחד עם ד"ר אשר גולדשטיין והרוקח הילמן)

ראו גם 
 רדיולוגיה

לקריאה נוספת 
 נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, זכרון יעקב, מהדורה שנייה, מרץ 2012, עמוד 124.
 "קורות", 1987, עמוד 635.

הערות שוליים 

רדיולוגים ביישוב
אנשי העלייה הרביעית
סגל מרכז רפואי הדסה
רדיולוגים ישראלים
משפחת יפה
ישראלים שנולדו ב-1895
ישראלים שנפטרו ב-1974